1.9.2023
MT
Il-Ġurnal Uffiċjali tal-Unjoni Ewropea
L 216/7
ANNESS
“ANNESS
Lista tal-prodotti komposti eżentati mill-kontrolli uffiċjali fil-postijiet ta’ kontroll fuq il-fruntiera (Artikolu 3)
Din il-lista tistabbilixxi l-prodotti komposti, f’konformità man-Nomenklatura Magħquda (NM) li tintuża fl-Unjoni li ma għandhomx għalfejn jiġu sottomessi għall-kontrolli uffiċjali fil-postijiet ta’ kontroll fuq il-fruntiera.
Noti li jirrigwardaw it-tabella: Kolonna (1) – kodiċi NM Din il-kolonna tindika l-kodiċi NM.
In-NM, stabbilita bir-Regolament (KEE) Nru 2658/87, hija bbażata fuq is-Sistema Armonizzata għad-Deskrizzjoni u l-Kodifikazzjoni tal-Merkanzija (‘Sistema Armonizzata (SA)’) imfassla mill-Kunsill għallKooperazzjoni Doganali, li sar l-Organizzazzjoni Dinjija Doganali, u approvata bid-Deċiżjoni tal-Kunsill 87/369/KEE (1).
In-NM tirriproduċi l-intestaturi u s-subintestaturi tas-SA sa sitt ċifri.
Is-seba’ u t-tmien ċifri għandhom jidentifikaw aktar subintestaturi tan-NM.
Meta jintuża kodiċi b’erba’, b’sitta jew bi tmien ċifri mhux immarkati b’‘ex’ u sakemm ma jiġix speċifikat mod ieħor, il-prodotti komposti kollha prefissi b’dawn l-erba’, sitta jew tmien ċifri, jew koperti minnhom, mhumiex meħtieġa jiġu sottomessi għall-kontrolli uffiċjali fil-postijiet ta’ kontroll fuq il-fruntiera.
Meta ċerti prodotti komposti speċifikati biss li jaqgħu taħt wieħed mill-kodiċi ta’ erba’, sitta jew tmien ċifri jkun fihom prodotti tal-annimali u fin-NM ma tkun teżisti l-ebda subdiviżjoni speċifika taħt dan il-kodiċi, il-kodiċi jiġi mmarkat ‘ex’.
Pereżempju, fir-rigward ta’ ‘ex 2001 90 65’, il-kontrolli fil-postijiet ta’ kontroll fuq il-fruntiera mhumiex meħtieġa għallprodotti elenkati fil-kolonna (2).
Kolonna (2) — Spjegazzjonijiet Din il-kolonna tagħti d-dettalji tal-prodotti komposti koperti bl-eżenzjoni mill-kontrolli uffiċjali fil-postijiet ta’ kontroll fuq il-fruntiera.
Kodiċijiet NM
Spjegazzjonijiet
(1)
(2)
1704, ex 1806
Ħlewwiet (inkluż il-ħelu) u ċikkulata bajda, li ma fihiex kawkaw, u ħlewwiet (inkluż il-ħelu), ċikkulata u preparati oħrajn tal-ikel, spreads li jiddelku, u preparati biex isir ix-xorb, li fihom il-kawkaw, li jissodisfaw ir-rekwiżiti tal-Artikolu 3(1)(a).
ex 1902 19, ex 1902 30, ex 1902 40
Għaġin, noodles u kuskus li jissodisfaw ir-rekwiżiti talArtikolu 3(1)(a).
ex 1904 10, ex 1904 20, ex 1904 90
Ikel ippreparat miksub min-nefħa jew mill-inkaljar taċ-ċereali jew tal-prodotti taċ-ċereali, ikel ippreparat miksub mill-fjokki taċċereali mhux inkaljati jew minn taħlitiet ta’ qxur taċ-ċereali mhux inkaljati u minn qxur taċ-ċereali inkaljati jew minn ċereali minfuħa li jissodisfaw ir-rekwiżiti tal-Artikolu 3(1)(a), (eż. ċereali talkolazzjon, mueslis, granolas).
Ikel ippreparat miksub mir-ross u minn ċereali oħra li jissodisfa r-rekwiżiti tal-Artikolu 3(1)(a).
ex 1905 10, ex 1905 20, ex 1905 31, ex 1905 32, ex 1905 40, ex 1905 90
Ħobż, kejkijiet, pasti ppreparati, gallettini (inkluż il-crackers), waffles u wafers, biskuttelli, ħobż mixwi u prodotti simili mixwijin, u ċipps u krisps li jissodisfaw ir-rekwiżiti tal-Artikolu 3(1)(a).
(1) Id-Deċiżjoni tal-Kunsill 87/369/KEE tas-7 ta’ April 1987 dwar il-konklużjoni tal-Konvenzjoni Internazzjonali dwar is-Sistema Armonizzata għad-Deskrizzjoni u l-Kodifika ta’ Oġġetti u tal-Protokoll li Jemendaha (ĠU L 198, 20.7.1987, p. 1).